Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 737/13/8802	Košice I, 26.3.2014
EEČ : 2-63-153-2014

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- v Košiciach dňa 26.11.2013 v čase okolo 16.30 hod. na ulici XXXXX vytrhol z oplotenia poštovú schránku, domáci telefón a zničil časť oplotenia rodinného domu svojho brata XXXXX, pričom bol agresívny a kričal na svojho brata, že ho zabije aj celú jeho rodinu a napriek tomu, že ho brat XXXXX opakovane vyzýval, aby opustil jeho pozemok prešiel ku garážovým bránam a tieto začal ničiť ostrým predmetom ktorý držal v ruke a následne dňa 28.11.2013 v čase okolo 16.00 hod. vošiel na uvedený oplotený pozemok až k vchodovým dverám vedúcim do domu aj napriek tomu, že bol vyzvaný bratom XXXXX aby pozemok opustil, kde sa opakovane XXXXX vyhrážal smrťou, že ho zabije jeho aj celú jeho rodinu, čím takto svojim konaním vzbudil u XXXXX dôvodnú obavu o život a zdravie, 

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka Okresného riaditeľstva PZ v Košiciach, Obvodného oddelenia PZ XXXXX XXXXX sp. zn. ČVS:ORP-XXXXX zo 17.12.2013 bolo začaté trestné stíhanie pre prečin porušovania domovej slobody podľa § 194 ods. 1 Tr. zákona a prečin nebezpečného vyhrážania podľa § 360 ods. 1, ods. 2 písm. b) Tr. zákona a uznesením z 31.12.2013 bolo podľa § 206 ods. 1 Trestného poriadku vznesené obvinenie obvinenému XXXXX, nar. XXXXX v Košiciach, trvalé bydlisko XXXXX, ul. XXXXX prechodné bydlisko XXXXX, od 17.02.2014 umiestneného v Psychiatrickej liečebni XXXXX v XXXXX, nezamestnaného pre prečin porušovania domovej slobody podľa § 194 ods. 1 Tr. zákona a prečin nebezpečného vyhrážania podľa § 360 ods. 1, ods. 2 písm. b) Tr. zákona na tom skutkovom základe, že :

- dňa 26.11.2013 v čase okolo 16.30 hod. v Košiciach na ulici XXXXX vytrhol z oplotenia poštovú schránku, domáci telefón a zničil časť oplotenia rodinného domu svojho brata XXXXX z Košíc, pričom bol agresívny a kričal na svojho brata, že ho zabije aj celú jeho rodinu a následne dňa 28.11.2013 v čase okolo 16.00 hod. vošiel na uvedený oplotený pozemok až k vchodovým dverám vedúcim do domu aj napriek tomu, že bol vyzvaný, aby pozemok opustil, kde sa opakovane XXXXX vyhrážal smrťou a následne zišiel ku garážovým bránam, ktoré ničil ostrým predmetom, ktorý držal v ruke a opakovane sa vyhrážal svojmu bratovi, že zabije jeho aj celú jeho rodinu, čím takto svojim konaním vzbudil u XXXXX dôvodnú obavu o život a zdravie. 
Obvinený spáchanie skutku čiastočne priznal s tým, že na pozemok svojho brata vstúpil, pretože potreboval svoje veci, ktoré mu brat odmietal vydať, vyhrážky zabitím ako aj poškodenie garážovej brány poprel. 
Priznanie obvineného korešponduje s ďalšími vo veci vykonanými dôkazmi, ktoré obvineného usvedčujú zo spáchania trestných činov najmä zápisnicou o výsluchu poškodeného XXXXX a svedkov XXXXX, XXXXX, XXXXX, ktorí potvrdili vyhrážky zabitím zo strany obvineného a poškodzovanie majetku na pozemku poškodeného.  
Preskúmaním vyšetrovacieho spisu a z toho znaleckého posudku z odboru zdravotníctvo a farmácia, odvetvie psychiatria podaného na obvineného bolo preukázané, že obvinený XXXXX trpí závažnou duševnou chorobou paranoidnou schizofréniou, ktorá sa prejavuje poruchami vnímania, myslenia s paranoidne persekučnými bludmi s poruchami správania pod vplyvom psychotického prežívania s postpsychotickým defektom osobnosti. Obvinený v dobe spáchania trestného činu trpel duševnou chorobou paranoidnou schizofréniou a v dôsledku tejto v čase skutku nebol schopný rozpoznať   nebezpečenstvo svojho konania pre spoločnosť, alebo toto svoje konanie ovládať.  V čase skutku nebol schopný chápať zmysel trestného konania, v súčasnej dobe po preliečení akútneho stavu a v čase doliečenia psychického stavu v PL XXXXX chápe zmysel trestného konania. Obvinený trpí duševnou chorobou, bez liečby jeho pobyt na slobode je pre spoločnosť nebezpečný, preto znalci u obvineného odporúčajú po absolvovaní ústavnej psychiatrickej liečby pokračovať v ochrannej psychiatrickej liečbe ambulantnou formou u príslušného obvodného psychiatra. Hospitalizácia v Psychiatrickej liečebni XXXXX u obvineného trvá od 17.02.2014 doposiaľ. Znalci vyšetrením nezistili u obvineného závislosť na alkohole, ani iných návykových látkach, protialkoholické liečenie preto u obvineného nie je potrebné.
Zistenia, ku ktorým dospeli znalci psychiatri možno posúdiť ako okolnosti, vylučujúce trestnú zodpovednosť obvineného. 
	Podľa § 215 ods. 1 písm. e) Trestného poriadku prokurátor trestné stíhanie zastaví ak obvinený nebol v čase činu pre nepríčetnosť trestne zodpovedný.
Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo inak ovládať svoje konanie, nie je za tento čin trestne zodpovedný, ak tento zákon neustanovuje inak.
	Zastaviť trestné stíhanie z tohto dôvodu možno až vtedy, keď sa zistí, že stíhaný skutok sa stal, napĺňa znaky určitého trestného činu a spáchal ho obvinený, ktorý nebol v čase činu pre nepríčetnosť trestne zodpovedný. 
	Z uvedených dôvodov, najmä s poukazom na závery znaleckého psychiatrického posudku na obvineného XXXXX bolo potrebné rozhodnúť tak, ako to vyplýva z výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka